CELEX: 62009CA0263
Language: hu
Date: 2011-07-05 00:00:00
Title: C-263/09. P. sz. ügy: A Bíróság (nagytanács tanács) 2011. július 5-i ítélete — Edwin Co. Ltd kontra Belső Piaci Harmonizációs Hivatal (védjegyek és formatervezési minták) (OHIM), Elio Fiorucci (Fellebbezés — Közösségi védjegy — 40/94/EK rendelet — Az 52. cikk (2) bekezdésének a) pontja — Az ELIO FIORUCCI közösségi szóvédjegy — A nemzeti jog szerinti, névhez fűződő jogon alapuló törlés iránti kérelem — A nemzeti jog Törvényszék általi értelmezésének és alkalmazásának Bíróság által történő felülvizsgálata — A Törvényszéknek a fellebbezési tanács határozatának megváltoztatására vonatkozó hatásköre — Korlátok)

27.8.2011   
            
            
               HU
            
            
               Az Európai Unió Hivatalos Lapja
            
            
               C 252/4
            
         A Bíróság (nagytanács tanács) 2011. július 5-i ítélete — Edwin Co. Ltd kontra Belső Piaci Harmonizációs Hivatal (védjegyek és formatervezési minták) (OHIM), Elio Fiorucci
   (C-263/09. P. sz. ügy) (1)
   
   (Fellebbezés - Közösségi védjegy - 40/94/EK rendelet - Az 52. cikk (2) bekezdésének a) pontja - Az ELIO FIORUCCI közösségi szóvédjegy - A nemzeti jog szerinti, névhez fűződő jogon alapuló törlés iránti kérelem - A nemzeti jog Törvényszék általi értelmezésének és alkalmazásának Bíróság által történő felülvizsgálata - A Törvényszéknek a fellebbezési tanács határozatának megváltoztatására vonatkozó hatásköre - Korlátok)
   2011/C 252/04
   Az eljárás nyelve: olasz
   
      Felek
   
   
      Fellebbező: Edwin Co. Ltd (képviselők: D. Rigatti, M. Bertani, S. Verea, K. Muraro és M. Balestriero avvocati)
   
      A többi fél az eljárásban: Belső Piaci Harmonizációs Hivatal (védjegyek és formatervezési minták) (OHIM) (képviselők: O. Montalto, L. Rampini és J. Crespo meghatalmazottak), Elio Fiorucci (képviselők: A. Vanzetti és A Colmano avvocati)
   
      Tárgy
   
   Az Elsőfokú Bíróság (ötödik tanács) T-165/06. sz., Elio Fiorucci kontra Belső Piaci Harmonizációs Hivatal (védjegyek és formatervezési minták) (OHIM) ügyben 2009. május 14-én hozott azon ítélete ellen benyújtott fellebbezés, amellyel az Elsőfokú Bíróság hatályon kívül helyezte az OHIM első fellebbezési tanácsának az Elio Fiorucci és Edwin Co. Ltd közötti törlési és megszűnés megállapítása iránti eljárás tárgyában (R 238/2005-1. sz. ügy) 2006. április 6-án hozott határozatát, azzal az indokkal, hogy az tévesen értelmezte a Codice della Proprietà Industriale 8. cikke (3) bekezdését.
   
      Rendelkező rész
   
   
               1.
            
            
               A Bíróság a fellebbezést elutasítja.
            
         
               2.
            
            
               Az E. Fiorucci által az Európai Közösségek Elsőfokú Bíróságának T-165/06. sz., Fiorucci kontra OHIM — Edwin (ELIO FIORUCCI) ügyben 2009. május 14-én hozott ítéletének megváltoztatása iránt benyújtott kérelmet elutasítja.
            
         
               3.
            
            
               Az Edwin Co. Ltd és a Belső Piaci Harmonizációs Hivatal (védjegyek és formatervezési minták) (OHIM) viseli saját költségeit, valamint egyetemlegesen E. Fiorucci költségeinek háromnegyed részét.
            
         
               4.
            
            
               E. Fiorucci viseli saját költségeinek egynegyed részét.
            
         
      (1)  HL C 220., 2009.9.12.